Robert Alfred Cunliffe

Roedd Syr Robert Alfred Cunliffe, 5ed Barwnig (17 Ionawr, 1839 – 18 Mehefin, 1905) yn wleidydd Rhyddfrydol a fu'n Aelod Seneddol ar ddau gyfnod rhwng 1872 a 1885.Matthew Cragoe, ‘Cunliffe, Sir Robert Alfred, fifth baronet (1839–1905)’, Oxford Dictionary of National Biography, Oxford University Press, 2004 accessed 12 Dec 2015

Bywyd oersonol
Ganwyd Cunliffe yn Patna, yr India ym 1839 lle'r oedd ei dad Robert Ellis Cunliffe yn gweithio i wasanaeth sifil yr Ymerodraeth Brydeinig.DEATH OF SIR ROBERT CUNLIFFE. Llangollen Advertiser 23 Mehefin 1905  adalwyd 29 Rhagfyr 2014

Cafodd ei addysgu yng Ngholeg Eton
Bu'n Briod ddwywaith y tro cyntaf ag Eleanor Sophia merch hynaf Y Cadfridog Egerton Leigh cyn Aelod Seneddol Caer, bu iddynt bump o blant; bu'r hynaf ohonynt Foster Cunliffe yn gricedwr o fri a fu'n chware i Middlesex ar MCC. Ar ôl marw Elinor ym 1896, priododd Cecilie Victoria Sackville-West, merch yr Anrhydeddus W. E. Saekville West ym 1901.THE WEDDING OF SIR ROBERT CUNLIFFE Llandudno Advertiser and List of Visitors 11 Ionawr 1901  adalwyd 29 Rhagfyr 2014

Gyrfa
Ymunodd a'r fyddin fel aelod o'r Gwarchodlu Albanaidd ym 1857 gan ymadael a hi yn gapten ym 1861. O 1872 fu yn Is Gyrnol yn drydedd fataliwn Cartreflu'r Gatrawd Gymreig (sef milisia o filwyr rhan amser)

Gyrfa wleidyddol
Ar ddyrchafiad Syr John Hanmer Aelod Seneddol Bwrdeistrefi Fflint i Dŷ'r Arglwyddi ym 1872 cafodd Cunliffe ei ethol yn olynydd iddo yn ddiwrthwynebiad ar ran y Blaid Ryddfrydol.YR WYTHNOS Seren Cymru 13 Medi 1872  adalwyd 29 Rhagfyr 2014 Gan ei fod wedi ymddangos yn llugoer, os nad yn hollol wrthwynebus, i achos Datgysylltu'r Eglwys Anglicanaidd yng Nghymru cafodd ei herio yn etholiad 1874 gan aelod arall o'r Blaid Ryddfrydol Peter Ellis Eyton a oedd yn frwdfrydig iawn dros achos datgysylltu; collodd ei sedd.

Ym 1880 cafodd ei ethol yn aelod Rhyddfrydol dros Bwrdeistrefi Dinbych ond cafodd ei drechu gan y Ceidwadwyr yn yr etholiad canlynol ym 1885.

Wedi'r rhwyg yn y Blaid Ryddfrydol dros achos hunain lywodraeth i'r Iwerddon safodd Cunliffe yn aflwyddiannus fel Unoliaethwr yn etholaeth Sir y Fflint.

Ar ôl ei gyrfa yn y senedd bu'n aelod o Gyngor Sir Ddinbych. Bu hefyd yn gwasanaethu fel Ynad Heddwch yn Sir Dinbych ac fel dirprwy Raglaw'r Sir. Roedd yn Stiward Arglwyddiaeth Brwmffild a Iâl, a bu'n Uchel Siryf Sir Ddinbych ym 1868.

Marwolaeth
Bu farw o niwmonia yn Llundain ym 1905 a chafodd ei gladdu yn Wrecsam. Etifeddodd Foster, ei fab hynaf, y farwnigaethMARWOLAETH SYR ROBERT CUNLIFFE Herald Cymraeg 20 Mehefin 1905  adalwyd 29 Rhagfyr 2014

Cyfeiriadau

Categori:Aelodau Seneddol y Deyrnas Unedig
Categori:Genedigaethau 1839
Categori:Gwleidyddion y 19eg ganrif o Gymru
Categori:Marwolaethau 1905
Categori:Rhyddfrydiaeth